SAVF Jaarvergadering - Die Kwêvoël
April 19, 2005 kwevoel
THABAZIMBI – Die SAVF se algemene jaar- en donateursvergadering vind Donderdag, 28 April plaas by die ontspanningsaal te Bosveldoord. Alle belangstellendes en betrokkenes word uitgenooi om die vergadering by te woon.
Tydens die vergadering sal daar verslag gedoen word oor hulle werksaamhede vanaf April 2004 tot Maart 2005. ‘n Finansiële verslag vir dieselfde tydperk sal ook ter insae beskikbaar wees. ‘n Nuwe diensbestuur sal ook verkies word.
Die SAVF reik nie net uit na persone met materiële nood nie, maar ook na diegene met emosionele en sosiale probleme. Namate die verval in sosiale en morele waardes toeneem, word die soort probleme al hoe erger. Veral kinders word hierdeur geraak en die SAVF voel dat die werk wat deur hul maatskaplikewerkkantoor gedoen word, ‘n uiters belangrike deel van gemeenskapsorg uitmaak.
Persone wat belangstel om die vergadering by te woon en meer inligting verlang, is welkom om die administratiewe beampte, Rachel Rossouw te kontak by (014) 777 1093.
Afrikiti het vermaak vir almal →
HFM Nuus: Hoërskool Frikkie Meyer verwelkom nuwe personeel vir 2018 January 23, 2018
Mooinooi beskuldigde dalk met plaasmoord verbind – Beweerde baasbrein weet nie hoekom hy in aanhouding is nie January 20, 2018
KunsteGrot skop af met opwindende kunstenaars January 19, 2018
Kontrei-Nuus: Laerskool Thabazimbi se “Groot Skool” beginners January 19, 2018
Polise verdryf ANC en EFF betogers by Hoërskool Overvaal January 19, 2018